Føst framsýning um føroyska náttúru- og mentanarsøgu, og við tættum úr jarðfrøðini, plantufrøðini, sjódýrafrøðini landdjórafrøðini, fornfrøðini, fólkalívi og nýggjari søgu. Framsýningin vísur tað týdningarmesta og mest grundleggjandi, vit hava, sum vit eiga í felag, og sum vit skulu umsita og røkja, nevniliga náttúru- og mentanararv landsins. Í framsýningini er náttúrusøgan og mentanarsøgan flættaðar saman. Einki í náttúruni stendur stilt, og einki í mentanini stendur í stað. Náttúran ávirkar mentanina, og mentanin ávirkar náttúruna. Nýggj vitan og vísindalig úrslit daga undan, og tí er framsýningin ein tilgongd. Atgongugjald: Vaksin: 30 kr Pensionistar og bólkar (> 10): 20 kr Børn og skúlanæmingar: Ókeypis Atgongumerkið er galdandi í øllum framsýningum hjá Søvnum Landins sama dag.